এসিডিটির সমস্যা! ওষুধেও না সারলে গোলমাল অন্য জায়গায়, কিসের লক্ষণ?

ওয়েব ডেস্ক: কিছু খেলেই এসিডিটির সমস্যা। বাড়ির খাবার খেলেও গ্যাস অম্বল পিছু ছাড়ছে না। সারাদিন বুক জ্বালা, পেটের সমস্যা চলতেই থাকে। নিয়ম মেনে খাওয়া দাওয়া ও পর্যাপ্ত বিশ্রামের পরও একই হাল। বাজার চলতি গ্যাসের ওষুধ খেয়ে সাময়িক স্বস্তি মিললেও ফের পরেরদিন সকালে একই অস্বস্তি। তবে, এই সমস্যার মূলে রয়েছে দিনভর দুশ্চিন্তা ও উদ্বেগ। এমনই বলছে সাম্প্রতিক গবেষণা।

দিনভর মানসিক স্বাস্থ্য,মেজাজের উপরই নির্ভর করে আপনার হজমের স্বাস্থ্য। উদ্বেগ, চাপ বা উত্তেজনার মতো আবেগগুলি গ্যাস্ট্রোইনটেস্টাইনাল সিস্টেমকে প্রভাবিত করে। এমনকী, এক গবেষণা সংস্থার জানাচ্ছে, অত্যধিক মানসিক চাপে অন্ত্রের স্বাস্থ্যকে দুর্বল করে তোলে। পেটের উপকারী জীবাণু হ্রাস করে। পরিবর্তে ক্ষতিকারক ব্যাকটেরিয়া বাড়িয়ে তোলে। যার জেরে বমি বমি ভাব , পেট ব্যাথা, বড় হজম লেগেই থাকে। অত্যধিক ব্যস্ততা, চাপ, দুশ্চিন্তা অন্ত্রের কার্যক্ষমতাকে ধীরে ধীরে দুর্বল করে তোলে। এই রোগ থেকে মুক্তি পেতে কি করবেন,জেনে নিন..

আরও পড়ুন: পোলাও ফ্রায়েডরাইস তো অনেক খেলেন, এবার ট্রাই করুন অমৃতভোগ, রইল প্রণালী

উদ্বেগ, দুশ্চিন্তা বা যে কোনও মানসিক চাপ থেকে দ্রুত বেরিয়ে আসার চেষ্টা করুন। অকারণে উত্তেজিত হবেন না। সকালে ঘুম থেকে উঠে তমার পাত্রে জল পান করুন। এতে গ্যাস অম্বলের সমস্যা চিরতরে মিটবে। এছাড়াও, প্রতিদিন আধঘন্টা করে মেডিটেশন করুন। খাওয়ার পর ৫ মিনিট চলাফেরা করুন। ফাস্ট ফুড খাওয়া বন্ধ করুন। মশলাদার ও তেলেভাজা থেকে যতটা সম্ভব দূরে থাকুন । ফাইবার যুক্ত খাবার না খাওয়ার চেষ্টা করুন।